НАПОМЕНЕ УЗ ФИНАНСИЈСКЕ ИЗВЕШТАЈЕ -Како сачинити

Према Закон а о рачуноводству финансијски у извештаји су: Биланс стања, Биланс успеха, Извештај о токовима готовине, Извештај о променама на капиталу, Напомене уз финансијске извештаје и Статистички анекс. Овим Законом је прописано да Напомене уз финансијске извештаје садрже основу за приказивање финансијских извештаја и усвојене рачуноводствене политике, као и друга обелодањивања у складу са МРС, односно МСФИ.

Напомене уз финансијске извештаје састављају средња и велика правна лица и остали обвезници ревизије финансијских извештаја. Мала правна лица и предузетници немају обавезу састављања Напомена уз финансијске извештаје.

За Напомене уз финансијске извештаје не постоји образац већ су у појединим МРС/МСФИ прописани основни делови и елементи и информације које је потребно обелоданити. **МРС 1 Презентација финансијских извештаја** и осталим МРС/МСФИ су за одређене позиције финансијских извештаја наведене и прописане информације које је привредно друштво дужно да обелодани у напоменама уз финансијске извештаје.

Напомене уз финансијске извештаје приказују се на систематски начин. Свака ставка приказана у самом билансу стања и билансу успеха унакрсно се повезује са одговарајућим информацијама у напоменама. Правилником о садржини и форми образаца финансијских извештаја  у обрасцима за Биланс стања и Биланс успеха предвиђена је колона 4 за унакрсно повезивање ова два финансијска извештаја са Напоменама уз финансијске извештаје. Унакрсно повезивање омогућава корисницима финансијских извештаја да проверавају и повезују информације, лакше се „крећу“ кроз финансијске извештаје и анализирају их.

Основни елементи Напомена уз финансијске извештаје, приказани оним редоследом како је прописано МРС 1 и како се дају у другим земљама са дужом историјом састављања овог финансијског извештаја су:

* опште информације о привредном друштву;
* основа за састављање финансијских из­ве­штаја;
* усвојене и примењене рачуноводствене политике и процене;
* детаљније рашлањавање и приказивање позиција биланса успеха;
* детаљнија рашлањавање и приказивање позиција биланса стања, и
* остале информације.

Огледни пример Напомена уз финансијске извештаје садржи информације које је потребно обелоданити у овом финансијском извештају и већи број табела у којима се врши детаљније рашчлањавање и приказивање позиција биланса успеха и биланса стања са одговарајућим објашњењима.

|  |
| --- |
| Потребно је да корисник модел Напомена уз финансијске извештаје уподоби и прилагоди својим потребама. Уколико правно лице нема одређене облике имовине треба да **ИЗБРИШЕ** табелу која је дата у нашем моделу (нрп. уколико нема биолошка средства или инвестиционе нектретнине или не образује резервисања треба да из документа у електронској форми избрише одговарајуће табеле и промени нумерацију у својим напоменама.Није потребно да се за сваку ставку коју смо дали у табелама уносе износи уколико су они мали и безначајни. **У табелама треба обелоданити само материјално значајне износе**, док се нематеријални износи могу груписати и у збиру приказати под ставком остало.Посебно наглашавамо да пример Напомена који смо дали представља само основни модел који свако правно лице треба да прилагоди својим потребама и специфичностима свога пословања.Под ред. бр. 3 у моделу Напомена, потребно је да се убаце најзначајније рачуноводствене политике и процене које су коришћене приликом сачињавања финансијских извештаја.Испод сваке табеле у којој се врши детаљније рашчлањавање одређене билансне позиције потребно је дати одговарајућа описна објашњења о основу формирања те позиције и најзначајнијим променама које су се десиле у току године. |